Puhalla rahat ja juokse – Wikipedia
Käsikirjoittaja Al Schwartz
Tuottaja Andrew Braunsberg
Säveltäjä Miles Goodman
Pääosat Jon Voight
Voight / Schaffel Productions[1][2]
Ensi-ilta 8. lokakuuta 1982
Kesto 105 minuuttia (teatteriversio) / 120 minuuttia (pidennetty versio)
Puhalla rahat ja juokse (engl. Lookin’ to Get Out) on vuonna 1982 ensi-iltansa saanut Hal Ashbyn ohjaama yhdysvaltalainen komediaelokuva, jonka pääosissa ovat Jon Voight, Ann-Margret ja Burt Young. Puhalla rahat ja juokse kertoo kahdesta uhkapelaajasta, jotka lähtevät New Yorkista toisen pelivelkojen takia kohti Las Vegasia.
Puhalla rahat ja juokse -elokuvan käsikirjoituksen laativat Al Schwartz ja Jon Voight.[1][3] Elokuvan tuottajina olivat Andrew Braunsberg, Robert Schaffel ja Edward Teets. Puhalla rahat ja juokse kuvattiin Las Vegasissa 17 miljoonan dollarin budjetilla vuonna 1980.[4] Puhalla rahat ja juokse on Jon Voightin tyttären, Angelina Jolien, ensiesiintyminen elokuvissa. Jolie aloitti varsinaisen elokuvauransa vuonna 1993. 5-vuotiaan Jolien näyttelemä Tosh Warnerin rooli on Voightin Alex Kovac -nimisen roolin tytär. Myös Voightin entinen vaimo ja Jolien äiti Marcheline Bertrand esiintyy elokuvassa.
Jon Voight … Alex Kovac
Ann-Margret … Patti Warner
Burt Young … Jerry Feldman
Bert Remsen … Smitty
Jude Farese … Harry
Allen Keller … Joey
Richard Bradford … Bernie Gold
Stacey Pickren … Rusty
Samantha Harper … Lillian
Fox Harris … Harvey
Steven E. Pelzer … Paul
Ruth Manning … Shannon
Don Lake … Alfred Jordon
Wiley Harker … tohtori Green
Howard Witt … Sid Dorfman
Marcheline Bertrand … tyttö maastoautossa
Angelina Jolie (nimellä Angelina Jolie Voight) … Tosh Warner
Siegfried & Roy … taikurit
Hal Ashby … televisiossa puhuva mies (cameorooli)
Puhalla rahat ja juokse sai ensi-iltansa Yhdysvalloissa 8. lokakuuta 1982 ja Suomessa 22. heinäkuuta 1983.[4][3][1] Elokuvan levittäjänä oli Yhdysvalloissa Paramount Pictures vuonna 1982.[4] Puhalla rahat ja juokse tuotti avausviikonloppunaan Yhdysvalloissa 528 559 dollaria.[4] Elokuvaa esitettiin laajimmillaan 303 elokuvateatterissa.[4] Puhalla rahat ja juokse tuotti ilmestymisvuonnaan Yhdysvalloissa yhteensä 946 461 dollarin lipputulot.[4] Rotten Tomatoes -sivuston mukaan 12 arvostelun perusteella laskettuna kriitikoiden arvosteluista 25 prosenttia oli positiivisia.[3] Warner Home Video julkaisi elokuvan DVD:nä Yhdysvalloissa 30. kesäkuuta 2009.[2]
Kymmenestä suomalaisesta ensi-iltakriitikosta kolme antoi elokuvalle kolme tähteä, kaksi yhden tähden ja muut eivät sitäkään, keskiarvona 1,33 tähteä neljästä.[5] Puhalla rahat ja juokse sai Suomen teatterikierroksellaan 2 096 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 178.[6]
↑ a b c Lookin' to Get Out (1982) elonet.fi. Elonet.fi. Viitattu 17.2.2015. (suomeksi)
↑ a b Lookin' to Get Out! (1982) allmovie.com. Allmovie.com. Viitattu 17.2.2015. (englanniksi)
↑ a b c LOOKIN' TO GET OUT (1982) rottentomatoes.com. Rottentomatoes.com. Viitattu 17.2.2015. (englanniksi)
↑ a b c d e f Lookin' to Get Out boxofficemojo.com. Boxofficemojo.com. Viitattu 17.2.2015. (englanniksi)
Puhalla rahat ja juokse Internet Movie Databasessa (IMDb.com) (englanniksi)
Puhalla rahat ja juokse Elonetissä
Puhalla rahat ja juokse Allmoviessa (englanniksi)
Puhalla rahat ja juokse Rotten Tomatoes -sivustolla (englanniksi)
Puhalla rahat ja juokse Box Office Mojossa (englanniksi)
Noudettu kohteesta ”https://fi.wikipedia.org/w/index.php?title=Puhalla_rahat_ja_juokse&oldid=17417783”